Skólaráð er samráðsvettvangur skólastjóra og skólasamfélagsins , það skal , auk skólastjóra , skipað fulltrúum foreldra , nemenda , kennara , annarra starfsmanna og fulltrúa grenndarsamfélags sem í okkar skóla er fulltrúi frá hverfisnefnd . Skólaráð fundar mánaðarlega ( síðasta fimmtudag í hverjum mánuði ) . Hlutverk þess skv. lögum er að taka þátt í stefnumörkun fyrir skólann , að ræða og veita álit á málum eins og skólanámskrá , starfsáætlun , hvers kyns breytingum á skólahaldi , aðbúnaði og velferð nemenda , húsnæðis - og öryggismálum o.s.frv . Þá fjallar ráðið einnig um erindi frá ýmsum aðilum ( t.d. skólanefnd , foreldrum , nemendaráði o.s.frv. ) og veitir umsagnir ef þess er óskað . Skólaráð er því mikilvægur þáttur í því að koma sjónarmiðum sem flestra á framfæri og tryggja samráð við þá sem koma að málefnum skólans áður en endanlegar ákvarðanir eru teknar .